**🛠 Εργαλείο 22 – Ενδεικτικοί δείκτες**

Η ανάγκη για τη χρήση δεικτών παρακολούθησης και αξιολόγησης προκύπτει από την προσέγγιση της εστίασης στα αποτελέσματα (‘result oriented approach’) η οποία ευνοεί την εξοικονόμηση πόρων από δράσεις που δεν έχουν συγκριτικά την ίδια θετική επίδραση σε σχέση με άλλες και όσον αφορά την επίτευξη ενός συγκεκριμένου στόχου (πχ, αναβάθμιση και ανάδειξη των πολιτιστικών πόρων μιας περιοχής).

Στο πλαίσιο της ανάγκης ανταπόκρισης στις απαιτήσεις των Κανονισμών των Ευρωπαϊκών Διαρθρωτικών και Επενδυτικών Ταμείων (ΕΔΕΤ), το Υπουργείο Οικονομίας & Ανάπτυξης συνέταξε το Ενιαίο Σύστημα Παρακολούθησης Δεικτών ΕΣΠΑ 2014-2020 που αποτελεί το βασικό εργαλείο παρακολούθησης έργων που συγχρηματοδοτούνται από τα Ευρωπαϊκά Ταμεία. Αποτελεί, κατ’ επέκταση, μια ασφαλή «τράπεζα δεικτών» για όσους ενδιαφέρονται να δημιουργήσουν συστήματα παρακολούθησης και αξιολόγησης επιχειρησιακών προγραμμάτων.

Οι δείκτες για την παρακολούθηση ενός επιχειρησιακού σχεδίου τουριστικής ανάπτυξης που ακολουθούν είναι ενδεικτικοί, έχουν δυναμικό χαρακτήρα και μπορούν να τροποποιηθούν ανάλογα με τις ανάγκες. Επίσης πρέπει ο καθένας από αυτούς να πληροί και τα πέντε κριτήρια καταλληλότητας: **α)** να είναι σαφής, **β)** να είναι επαρκώς και αξιόπιστα ποσοτικοποιημένος, **γ)** να είναι διαθέσιμος & μετρήσιμος, **δ)** να είναι κατάλληλος και συναφής με αυτό που επιδιώκει να μετρήσει, και **ε)** να θέτει ρεαλιστικές τιμές-στόχους.

|  |  |  |  |
| --- | --- | --- | --- |
| **Κωδικός δείκτη** | **Περιγραφή δείκτη** | **Μονάδα μέτρησης** | **Κατηγορία δείκτη** |
| **CO09** | Αύξηση του αναμενόμενου αριθμού επισκέψεων σε ενισχυόμενες τοποθεσίες πολιτιστικής και φυσικής κληρονομιάς και πόλους έλξης επισκεπτών | Ποσοστό (%) | Αποτελέσματος |
| **CO23** | Επιφάνεια οικοτόπων που λαμβάνουν ενίσχυση για να αποκτήσουν καλύτερο καθεστώς διατήρησης | Τετραγωνικά μέτρα | Εκροών |
| **CO38** | Ανοιχτοί χώροι που δημιουργούνται ή αποκαθίστανται σε αστικές περιοχές | Τετραγωνικά μέτρα | Εκροών |
| **CO39** | Δημόσια ή εμπορικά κέντρα που κτίζονται ή ανακαινίζονται σε αστικές περιοχές | Τετραγωνικά μέτρα | Εκροών |
| **Τ1020** | Προστατευόμενες περιοχές με εργαλεία διαχείρισης/ Σύνολο προστατευόμενων περιοχών | Ποσοστό (%) | Αποτελέσματος |
| **Τ1032** | Μεταβολή των διανυκτερεύσεων σε ξενοδοχειακά καταλύματα (μέσα σε συγκεκριμένο χρονικό διάστημα) | Ποσοστό (%) | Αποτελέσματος |
| **Τ1822** | Μεταβολή της επισκεψιμότητας πολιτιστικών χώρων | Ποσοστό (%) | Αποτελέσματος |
| **Τ1823** | Μεταβολή της επισκεψιμότητας προστατευόμενων περιοχών | Ποσοστό (%) | Αποτελέσματος |
| **609002\*** | Μήκος ποδηλατοδρόμων / μονοπατιών που κατασκευάζονται | Χιλιόμετρα | Εκροών |
| **609003\*** | Παρεμβάσεις βελτίωσης της αστικής κινητικότητας | Αριθμός παρεμβάσεων | Εκροών |
| **609101\*** | Αναβάθμιση, προστασία και ανάδειξη χώρων φυσικής κληρονομιάς | Αριθμός παρεμβάσεων | Εκροών |
| **609401\*** | Κτίρια που αποκαθίστανται / αναδεικνύονται | Αριθμός κτιρίων | Εκροών |
| **609402\*** | Μνημεία Αρχαιολογικοί χώροι που αναδεικνύονται / αναβαθμίζονται | Αριθμός μνημείων | Εκροών |
| **609403\*** | Συνολικός αριθμός συμμετεχόντων σε εκδηλώσεις πολιτιστικού περιεχομένου (Φεστιβάλ, Εκθέσεις σύγχρονου πολιτισμού κτλ.) | Αριθμός συμμετεχόντων | Εκροών |
| **609404\*** | Αναβάθμιση, προστασία και ανάδειξη χώρων πολιτιστικής κληρονομιάς | Αριθμός χώρων | Εκροών |
| **609405\*** | Δράσεις αξιοποίησης και ανάδειξης φυσικής και πολιτιστικής κληρονομιάς | Αριθμός δράσεων | Εκροών |
| **609407\*** | Ενέργειες προβολής των φυσικών και πολιτιστικών πόρων | Αριθμός ενεργειών | Εκροών |
| **609408\*** | Δράσεις προώθησης και τουριστικής προβολής | Αριθμός δράσεων | Εκροών |
| **609410\*** | Eνέργειες στο πλαίσιο του σχεδίου δράσης τουριστικής προβολής της Περιφέρειας | Αριθμός ενεργειών | Εκροών |
| **609412\*** | Ψηφιακές εφαρμογές που αναπτύσσονται | Αριθμός εφαρμογών | Εκροών |
| **52471\*** | Μελέτες, εμπειρογνωμοσύνες, έρευνες, αξιολογήσεις | Αριθμός | Εκροών |
| **Τ1015** | Ποσοστό start-ups/νέων εταιρειών στους ενισχυόμενους κλάδους προς το σύνολο νέων επιχειρήσεων | Ποσοστό (%) | Αποτελέσματος |
| **Τ1040** | Συμμετέχοντες που κατέχουν θέση εργασίας στον τουρισμό-πολιτισμό, (συ-περιλαμβανομένης της αυτοαπασχόλησης) έξι μήνες μετά τη λήξη της συμμετοχής τους στο πρόγραμμα κατάρτισης | Αριθμός ατόμων | Αποτελέσματος |
| **Τ1828** | Ποσοστό αύξησης εξυπηρετούμενου επιβατικού πληθυσμού | Ποσοστό (%) | Αποτελέσματος |
| **Τ2422** | Ποσοστό Περιοχών που αναβαθμίζονται σε αστικά οικιστικά κέντρα | Ποσοστό (%) | Αποτελέσματος |
| **Τ2884** | Ποσοστό μεταβολής της Ακαθάριστης Προστιθέμενης Αξίας Τουριστικής Δραστηριότητας | Ποσοστό (%) | Αποτελέσματος |
| **Τ3263** | Ποσοστό αύξησης του αριθμού εισιτηρίων πολιτιστικών χώρων της Περιφέρειας | Ποσοστό (%) | Αποτελέσματος |
| **Τ3272** | Ποσοστό μεταβολής του πληθυσμού που εξυπηρετείται από μέσα σταθερής τροχιάς | Ποσοστό (%) | Αποτελέσματος |
|  | Δαπάνες (ανά δράση και έτος, στόχο και έτος, μέτρο και έτος, άξονα και έτος) | Ευρώ | Εισροών |
|  | Αριθμός εποχικών προσλήψεων για την υλοποίηση των δράσεων | Αριθμός ανθρωπομηνών εργασίας | Εισροών |

\* Δείκτες που προέρχονται από τη βάση του Ολοκληρωμένου Πληροφοριακού Συστήματος ‘Εργόραμα’